OzLabs/hebrew-wiki-articles huggingface dataset:
הנרי ברוקס

הנרי ברוקס (באנגלית: Henry Brocas; 1762 או 1765 – 1837) היה אמן אירי הידוע בנופיו.<ref>Bryan, Michael (1886). "Brocas, Henry". In Graves, Robert Edmund (ed.). Bryan's Dictionary of Painters and Engravers (A–K). Vol. I (3rd ed.). London: George Bell & Sons.</ref>

== ביוגרפיה ==
הנרי ברוקס נולד בדבלין ב-1762 או ב-1765.<ref>Clarke, Frances (2009). "BROCAS, Henry, senior". In McGuire, James; Quinn, James (eds.). Dictionary of Irish Biography. Cambridge: Cambridge University Press.</ref><ref>Raftery, P. J. (1961). "The Brocas Family, Notable Dublin Artists". Dublin Historical Record. 17 (1): 25–34. ISSN 0012-6861</ref> משפחת ברוקס היא צאצאית של האנגלי רוברט ברוקס, שהגיע לאירלנד מדרבישייר בתקופת שלטונו של קרומוול.<ref>Butler, Patricia (1997). Three hundred years of Irish watercolours and drawings. London: Phoenix Illustrated. p. 41.</ref> ברוקס היה בנם החמישי של רוברט ובריג'ט ברוקס (לבית טיילור). אמו הייתה מווקספורד. אחיו הגדול, ג'יימס, היה גם אמן הנרי ברוקס עבר בחייו במספר כתובות בדבלין.

=== קריירה אמנותית ===
הוא היה אמן אוטודידקט, עבד בצבעי מים ושמנים, וגם היה חרט פורה. תחריטיו כללו דיוקנאות, קריקטורות ונופים, שפורסמו בכתבי עת ובמגזינים של דבלין. אחת מהקריקטורות הפוליטיות המוקדמות שלו הופיעה ב-Exshaw's Magazine ב-1784 בשם ״אהבת השועל והגירית״. הוא גם הפיק מספר מערכונים סאטיריים על חוק האיחוד בשנת 1800. הוא הפיק דיוקנאות חרוטים של האנשים המפורסמים ביותר של ימיו, כולל וולטר הוסי בורג, ג'ון פוסטר וארל פיצוויליאם. הוא חרט דיוקן של רוברט אמט שפורסם ביום 19 בספטמבר 1803.

בשנת 1801 הוא מונה למאסטר של בית הספר לנוף ולקישוט של החברה המלכותית של דבלין, תפקיד אותו מילא עד מותו,<ref>Walter F. Strickland, "Brocas, Henry, senior", A Dictionary of Irish Artists, 1913</ref> אף שנחשב למורה גרוע. הוא ננזף בקביעות על ידי מנהל בית הספר על שמירת זמן גרועה ושיטות הוראה בלתי צפויות שלו, והושעה לתקופה קצרה בדצמבר 1832 בגלל "אי כפיפות ואי ציות לפקודות". הוא הציג בתערוכות שונות בדבלין בין השנים 1800 ל-1812, וב-1837 הציג ארבעה רישומים באקדמיה המלכותית היברניאן.

בתחילת המאה ה-19 הוא צייר קריקטורות פוליטיות עבור המגזין האירי של וולטר קוקס, המתארים זוועות בריטיות במהלך המרד האירי של 1798.<ref>Roy Douglas, Liam Harte & Jim O'Hara, Drawing Conclusions: A Cartoon History of Anglo-Irish Relations 1798-1998, The Blackstaff Press, Belfast, 1998, pp. 25-26</ref>

הוא נפטר בדבלין ב-2 בנובמבר 1837. ארבעה מבניו, ג'יימס הנרי, סמואל פרדריק ברוקס, ויליאם והנרי, היו גם הם אמנים.

== קישורים חיצוניים ==

== הערות שוליים ==

קטגוריה:ציירים אירים
קטגוריה:ילידי 1862
קטגוריה:נפטרים ב-1837
יהודה משקוני

רבי יהודה ליאון משקוני (נפטר סביב ה'קל"ה, 1375) היה תלמיד חכם נודד מתקופת הראשונים, מחבר פירוש אבן העזר על פירוש אבן עזרא לתורה.

==ביוגרפיה==
נולד למשה בערך ב-1327 באוחריד שבצפון מקדוניה בנעוריו עזב את העיר בשביל "בקשת החכמה" והגיע לנגרופונטי - האי אוויה שם למד מפי רבי שמריה בן אליה האקריטי, עם מותו של רבו ב-1345 בערך הוא המשיך בנדודיו ועבר ב"מדינת ביריא" ב"אי קיאו", ב"אי קפרוס", ב"מדינת הצחוק" וב שבאנטוליה.

בשלב זה של מסעו הוא פגש את פרשן האבן עזרא רבי עובדיה המצרי ולמד אצלו מדעי הטבע (בעיקר אסטרונומיה) וערבית, מהאזכור של רבו במהלך מסעות הללו נראה שפגשו באחת הערים האלו, אך מכיוון שמזכיר גם את מסעותיו למצרים יותר סביר שפגשו שם, ולאחר מכן המשיך במסעותיו.

לאחר מכן המשיך למיורקה ולפרפיניאן שבדרום צרפת (בה נפגש עם דוד בן יום טוב), תיאור מסעותיו של משקוני מסתיים בפרפיניאן אך הוא מספר שב-1370 הוא היה במרקש שבמרוקו, במיורקה נפגש עם רבי משה נרבוני.

בפירושו לפירוש האבן עזרא בחומש שמות הוא כותב שאת פירוש זה הוא כותב בב' בשבט ה'קכ"ב ומכאן שככל הנראה התחיל לכתוב את הביאור ב-1361. לפי שטר המכירה של ספרייתו של משקוני היא נמכרה ב-1377 שנתיים לאחר פטירת אשתו מונה שנפטרה שנתיים אחריו. עולה מכאן שהוא נפטר ב-1375. מוכר הספרייה היה בנה של אשתו מנישואים ראשונים ונראה שלא היו לו בנים. בספרייה היו 155 ספרים, חלק גדול מהם עסק ברפואה מה שמלמד שמשקוני היה רופא.

==חיבוריו==
* פירוש בשם אבן העזר לפירוש האבן עזרא לתורה, נדפס על ידי חיים קרייסל
* הקדמה ומבוא לספר יוסיפון נדפס חלקית בתוך קובץ אוצר טוב בעריכת אברהם ברלינר, ברלין 1878.
משקוני כתב פירוש לשיר השירים שלא שרד, כמו כן הוא תכנן לכתוב ספרים בנושאי דקדוק, פרשנות, טעמי המצוות, זואולוגיה ועוד, ככל הנראה הוא לא הספיק לכותבם.
==לקריאה נוספת==
* חיים קרייסל, אבן העזר לר' יהודה משקוני, הוצאת הספרים של אוניברסיטת בן-גוריון בנגב, 2020, 3 כרכים.
* דב שוורץ, מאבק ומסורת: רבי יהודה משקוני ורבי מנחם תמר, רחק וקרוב: הגות יהודית בביזנטיון בשלהי ימי הביניים, פרק עשירי, הוצאת מאגנס, 2016

==הערות שוליים==

קטגוריה:רבנים: ראשונים
קטגוריה:מפרשי פירוש האבן עזרא
בהריגנגה

בהריגנגה (בנפאלית: भेरीगंगा) היא עיר במחוז סורקהט שבדרום-מערב פרובינציית קרנאלי שבמערב נפאל.

==היסטוריה==
העיר הוקמה ב־2 בדצמבר 2014 כתוצאה מאיחוד של 3 עיריות. בשנת 2017 אוחדה לה עירייה נוספת.

==גאוגרפיה==
העיר נמצאת כ־20 קילומטרים מדרום־מזרח לבירת הפרובינציה בירנדרנגר, כ־42 קילומטרים מהגבול עם מדינת אוטר פרדש בהודו וכ־360 קילומטרים מעיר הבירה קטמנדו.

==דמוגרפיה==
על פי מפקד האוכלוסין האחרון של נפאל משנת 2021, התגוררו בבהריגנגה 48,203 תושבים.

==תחבורה==
בעיר עובר . בנוסף, היא נמצאת על צומת כבישים המובילים, בין היתר, לנפאלגאנג' ולמדינות אוטראקהאנד ואוטר פרדש בהודו. כמו כן ניתן להגיע ממנה לקטמנדו ולערים הסמוכות לבירה.

==קישורים חיצוניים==
* 

==הערות שוליים==

קטגוריה:נפאל: ערים
קטגוריה:יישובים שהוקמו ב-2014
מגדל וארסו

מגדל וארסו (Varso או Varso Place) הוא מגדל משרדים נאו-מודרני בוורשה, בירת פולין. המתחם כולל שלושה מבנים. המרכזי שבהם, מגדל וארסו, הוא הבניין הגבוה ביותר בפולין, הבניין הגבוה ביותר באיחוד האירופי, והבניין השישי בגובהו באירופה בגובה 310 מטרים.<ref></ref> בנייתו הושלמה בספטמבר 2022, כאשר פתיחת מרפסת התצפית מתוכננת ל-2024.<ref></ref>

== עיצוב ==
מגדל וארסו ממוקם ברובע וולה. הבנייה מתבצעת על מגרש בגודל 4.3 דונם, שנרכש בשנת 2011 מחברת הרכבות הפולניות הממלכתיות (PKP) על ידי החברה הסלובקית HB Reavis תמורת כ-171 מיליון זלוטי. בתחילה, הפרויקט נקרא "מרכז העסקים חמיילנה", ולאחר מכן שונה ל-"וארסו", המתייחס לשם הלטיני של ורשה – "ורסוביה".

התכנון המקורי היה לבנות מגדל בגובה 130 מטרים בלבד. אך התכנון השתנה מאוחר יותר והגובה הכולל של מגדל וארסו הוגדל ל-310 מטרים כולל צריח העולה מעל הבניין.<ref name="Vinci"></ref>

המגדל הוא מתחם שלושה בניינים: המגדל הראשי, שגובה גגו מגיע ל-230 מטרים ועם הצריח ל-310 מטרים, ושני בניינים בגובה של 81 מטרים ו-90 מטרים, הנקראים בהתאמה וארסו 1 ו-וארסו 2. השטח הכולל של מגדל וארסו הוא 140,000 מטר רבוע, עם 10,300 מטר רבוע המוקדשים לשירותים מסחריים. סטודיו האדריכלות הבריטי Foster + Partners תכנן את המגדל הראשי ו-HRA Architekci היה אחראי על תכנון הבניינים וארסו 1 ו-וארסו 2.<ref></ref>

==ראו גם==
* וולה (ורשה)
* ארמון התרבות והמדע
* גורדי השחקים הגבוהים באירופה

==קישורים חיצוניים==
* 

==הערות שוליים==

קטגוריה:מבנים שתכנן נורמן פוסטר
קטגוריה:ורשה: מבנים
וארסו
סמואל פרדריק ברוקס

סמואל פרדריק ברוקס (באנגלית: Samuel Frederick Brocas; 1792 – 14 במאי 1847) היה אמן אירי הידוע בעיקר בזכות סדרת הציורים שלו המתארת את דבלין.<ref>Clarke, Frances (2009). "Samuel Frederick Brocas In BROCAS, Henry, senior". In McGuire, James; Quinn, James (eds.). Dictionary of Irish Biography. Cambridge: Cambridge University Press.</ref>

== ביוגרפיה ==
סמואל פרדריק ברוקס נולד בדבלין בסביבות 1792. הוא היה השני מבין ארבעת בניו של הצייר הנרי ברוקס. מ-1803 עד 1807, ברוקס למד אצל אביו בבית הספר של חברת דבלין. במהלך תקופה זו הוא זכה במדליות על ציור פרחים ב-1801, וכן על תחריט ב-1802 ובציור דמויות ב-1807.<ref>"Objects – Samuel Frederick Brocas". National Gallery of Ireland.</ref><ref>Raftery, P. J. (1961). "The Brocas Family, Notable Dublin Artists". Dublin Historical Record. 17 (1): 25–34.</ref> הוא נודע בעיקר בשל תמונותיו הטופוגרפיות בצבעי שמן ובצבעי מים. הוא עבד בעיקר בדבלין ובלימריק.<ref>Strickland, Walter G. (1913). A Dictionary of Irish Artists. Dublin: Maunsel & company, limited.</ref>

=== קריירה ===
ברוקס הוצג בדבלין בשנים 1804, 1809 ו-1812. האקדמיה המלכותית היברניאן הציגה את נופיו לראשונה ב-1828, של יצירות המתארות את צפון ויילס. הוא המשיך להציג שם עד 1847.
עמוד נלסון בדבלין
אוסף היצירות הידוע ביותר שלו, היא סידרה של 12 תמונות של העיר דבלין משנת 1817. אלה נחרטו על ידי אחיו הנרי, והודפסו על ידי J. Le Petit מדבלין בין 1818 ל-1829 בשם Select views of Dublin. הם תוכננו להיות חלק מספר, Book of views of Ireland, אבל הספר מעולם לא פורסם. מבט על טריניטי קולג' והאכסדרה המזרחית של בנק אירלנד היא עוד אחת מהליטוגרפיות שהפיק ופרסם בדבלין. הוא גם היה חבר באגודת האמנים.<ref>"Brocas, Samuel Frederick". Drawn to the Page. Trinity College Dublin, The University of Dublin, Ireland</ref> 

הוא נפטר בביתו בדבלין ב-14 במאי 1847.

הגלריה הלאומית של אירלנד מחזיקה במספר יצירות שלו, כולל שני צבעי מים המתארים נופים של דבלין. מוזיאון ויקטוריה ואלברט והמוזיאון הבריטי מחזיקים כל אחד בשני ציורים שלו.

== קישורים חיצוניים ==

== הערות שוליים ==

קטגוריה:ציירים אירים
קטגוריה:ילידי 1792
קטגוריה:נפטרים ב-1847
אוגוסטוס ניקולס בורק

אוגוסטוס ניקולס בורק (באנגלית: August Nicholas Burke; 28 ביולי 1838 – 1891) היה אמן אירי ואקדמאי של האקדמיה המלכותית היברניאן.

== ביוגרפיה ==
בורק נולד בגאלווי והיה בנו השישי של ויליאם בורק.<ref>"RootsWeb: IRL-GALWAY-L Part 2 - THE TUAM HERALD, SATURDAY, APRIL 10, 1909 TUAM, CO. GALWAY". rootsweb.com.</ref> אחד מאחיו היה תיאובלד הוברט בורק, הברון ה-13 של גלינסק, בעוד אח נוסף היה תומאס הנרי בורק, תת-מזכיר במשרד האירי.

=== קריירה ===
הוא גילה עניין מוקדם בציור, והפגין אהבה לתיאור האנשים ונופי קונמארה. הקריירה שלו באמנויות החלה באקדמיה המלכותית בלונדון. הוא הציג באקדמיה המלכותית ובאקדמיה המלכותית היברניאן, מ-1863 ועד מותו, שם היה גם פרופסור לציור. מ-1870 עד 1872 הוא התגורר בהולנד, שם אייר סצנות הולנדיות.

הוא היה אחד האמנים האיריים הראשונים שנסעו לחבל בריטני, והציג חמש עשרה סצנות מברטני באקדמיה המלכותית היברניאן בין 1876 ל-1878. הוא צייר גם בסקוטלנד ובאנגליה. בשנות ה-80 עבר בורק לוולברסוויק בסאפוק, אל מושבת אמנים שנוצרה על ידי פיליפ וילסון סטיר. תלמידו של בורק, ולטר אוסבורן, צייר איתו שם.

אוגוסטוס היה המום בעקבות רצח אחיו תומאס, שהיה פקיד ממשל בריטי בדבלין, במהלך רציחות של מורדים איריים בפארק בשנת 1882. אוגוסטוס עזב את תפקידו באקדמיה המלכותית היברניאן, שם היה פרופסור לציור. לאחר מכן עבר עם שאר בני משפחתו לאנגליה ולאחר מכן לאיטליה.<ref>Maebh O'Regan - Richard Moynan: Irish Artist and Unionist Propagandist - Éire-Ireland 39:1&2". jhu.edu.</ref>

שניים מהציורים המפורסמים ביותר שלו על קונאמרה תלויים בגלריה הלאומית של אירלנד. עבודתו נדירה יחסית, בעיקר משום שתכולת הסטודיו שלו נהרסה בשריפה ב-1916.

== גלריה ==
<gallery mode="packed" heights="200">
 File:Augustus Burke - Ponte de Vecchio, Florence.jpg|פונטה וקיו, פירנצה
File:Augustus Burke - A misty morning, Holland (1874).jpg|בוקר ערפילי
File:Augustus Burke (circle) - Crossing the bridg.jpg|חציית גשר
File:Augustus Burke - Head of old woman.jpg|דיוקן של זקנה
</gallery>

== קישורים חיצוניים ==

== הערות שוליים ==

קטגוריה:ציירים אירים
קטגוריה:ילידי 1838
קטגוריה:נפטרים ב-1891
איתי בר-דב

איתי בר-דב (נולד ב-2 ביולי 1972) הוא דיפלומט ישראלי, המכהן כשגריר ישראל בפנמה וכשגריר לא תושב למדינות הקריביים – סורינאם, ברבדוס, גויאנה, טרינידד וטובגו וארגון הקהילייה הקריבית (קריקו"ם – CARICOM), החל מאוגוסט 2021.

== ביוגרפיה ==
בר-דב נולד בבאר שבע, בשנת 1972. בתקופת ילדותו גדל בירוחם ובאשקלון עד לגיוסו לצה"ל. בצבא שירת 9 שנים כקצין מודיעין בתותחנים ולאחר מכן כקצין במשמר הגבול בנצרים שברצועת עזה, במסגרת הסיורים המשותפים שהוקמו בעקבות הסכמי אוסלו.

לבר-דב יש תואר ראשון במדעי החברה מהאוניברסיטה הפתוחה, ותואר שני במנהל עסקים מהמכללה האקדמית אונו.

בשנת 2006 הצטרף למשרד החוץ וסיים בהצלחה את קורס הצוערים.

=== בשירות החוץ ===
ב-2007 מונה בר-דב לתפקיד מנהל המחלקה המדינית בשגרירות ישראל ברבת עמון, ירדן, לתקופה של שנתיים.

ב-2009 מונה לסגן השגריר בזאגרב, קרואטיה, ועם סיום שליחותו ב-2012, חזר לישראל שם שימש בתפקיד דסקאי לנושאים פלסטינים באגף מז"ת, במטה משרד החוץ בירושלים.

בשנת 2013 מונה בר-דב לתפקיד מנהל קורס הצוערים היוקרתי של משרד החוץ, והיה אחראי על הכשרתם הדיפלומטית של 30 צוערים.

בשנת 2014 יצא לשליחות בוושינגטון די. סי. שם שימש כיועץ המדיני בשגרירות עד לשנת 2016. במסגרת תפקידו היה בקשר הדוק עם מחלקת המדינה האמריקאית, הבית הלבן, מכוני מחקר, דיפלומטים זרים ועוד, ועסק בנושאים הקשורים לאו"ם, ליחסים עם מדינות זרות, קידום פעילות כלכלית ועוד.

בשנת 2016 עבר בר-דב לתפקיד דובר השגרירות הישראלית בוושינגטון ובמסגרת תפקידו עבד מול דוברי הבית הלבן ומחלקת המדינה, כלי התקשורת האמריקאים, תקשורת ישראלית, ארגוני הסברה וכדומה. באותה השנה נכח בטקס החתימה על הסכם ההבנות בין ארצות הברית לישראל בוושינגטון, שהבטיח את המשך הסיוע הצבאי לישראל עד לשנת 2028, וסייע בדברור ההסכם לתקשורת הזרה והישראלית.<ref></ref>

בשנת 2018 חזר בר-דב לישראל ומונה לתפקיד מנהל מחלקת הקונסוליות הישראליות בארצות הברית, באגף צפון אמריקה, שם היה אחראי על שמונה הקונסוליות הישראליות הפזורות ברחבי ארצות הברית.
במסגרת תפקידו התלווה באוגוסט 2020 למשלחת כבאים מישראל הראשונה מסוגה, שיצאה לסייע בהתמודדות עם שריפות הענק בקליפורניה.<ref></ref>

באוגוסט 2021, לאחר אשרור מינויו על ידי הממשלה, יצא בר-דב לשליחותו כשגריר ישראל בפנמה, וכשגריר לא תושב למדינות הקריביות סורינאם, ברבדוס, טרינידד וטובגו וגויאנה, וכן כשגריר לארגון מדינות מזרח הקריביים, קריקו"ם. החליף בתפקיד את רדא מנצור.
בשנים 2022 ו-2023 נאם בר-דב בפני חברי הפרלמנט הפנמני (האסמבליאה נסיונל דה פנמה) במסגרת יום השואה הבינלאומי, כחלק ממאמציו ופעילותו להעמקת המודעות בפנמה לשואה ולזוועותיה.<ref></ref>

במאי 2022 התלווה לביקורו בישראל של שר החוץ הסורינאמי אלברט רמדין, ביקור ראשון מסוג זה. במהלך הביקור הודיע שר החוץ לעמיתו הישראלי יאיר לפיד, כי סורינאם תמנה לראשונה שגריר לישראל וכן על מתכננת לפתוח שגרירות של סורינאם בירושלים.

באפריל 2023 התלווה למשלחת שרים פנמנית לביקור רמי דרג בישראל, בהובלתה של שרת החוץ הפנמנית. במהלך הביקור נחתמו מספר הסכמים, כולל הסכם להקמת מרכז מצוינות בחקלאות בפנמה על ידי חברות ישראליות, הסכם להכשרות הדדיות של צוערים דיפלומטים וכן הסכם להקמת פארק טכנולוגי בפנמה, שיוקם על ידי בייסקאמפ ישראל.

=== משפחתו ===
נשוי לשרית ואב לשלושה ילדים

== הערות שוליים ==

קטגוריה:שגרירי ישראל
קטגוריה:שגרירים בפנמה
קטגוריה:ישראלים שנולדו ב-1972
פלנסיה (כדורסל)

פלנסיה כדורסל (בספרדית: Palencia Baloncesto) הידועה מטעמי חסות מסחרית כ-CD Zunder Palencia, היא קבוצת כדורסל ספרדית מפלנסיה, קסטיליה ולאון, המשחקת בליגת ה-ACB, הליגה הראשונה במבנה ליגות הכדורסל בספרד.

== היסטוריה ==
המועדון נוסד בשנת 1979 בבית הספר הדתי Colegio Marista של פלנסיה במטרה לתמוך בקבוצות מילואים המתחרות בטורנירים מחוזיים ואזוריים.

קבוצת הכדורסל המקצועית הוקמה ב-1997 ושיחקה במשך חמש שנים בליגת ה-EBA,הליגה הרביעית, לפני שהוזמנה להצטרף ל-LEB 2, הליגה השלישית, ב-2005. בעונת 2008/09 זכתה פלנסיה בגביע ה-LEB Plata ובאליפות הליגה, והעפילה לראשונה בתולדותיה לליגה השנייה, ה-LEB Oro.

ב-2014 הפסידה פלנסיה 1–3 לטיסונה בגמר פלייאוף העלייה לליגת ה-ACB. שנתיים לאחר מכן זכתה הקבוצה בגביע נסיכת אסטוריאס ובאליפות ה-LEB Oro 2015/16 והייתה אמורה להעפיל לליגה הראשונה, אך ויתרה על העלייה מפני שלא עמדה בדרישות.

בעונת 2022/23 זכתה בגביע הנסיכה אחרי ניצחון על אנדורה וב-18 ביוני 2023 עלתה לליגת ה-ACB לאחר ניצחון 95–83 בגמר פלייאוף העלייה על סן פבלו בורגוס.

==עונה אחר עונה==
{| class=wikitable style="text-align:center"
!עונה
!רמה
!ליגה
!מקום
!
!colspan=2|גביע
|-
|2000/01
|4
|Liga EBA
|13
|10–20
|-
|2001/02
|4
|Liga EBA
|10
|16–18
|-
|2002/03
|4
|Liga EBA
|1
|26–6
|-
|2003/04
|4
|Liga EBA
|4
|21–9
|-
|2004/05
|4
|Liga EBA
|3
|27–7
|-
|2005/06
|3
|LEB 2
|10
|13–17
|-
|2006/07
|3
|LEB 2
|7
|18–19
|-
|2007/08
|3
|LEB Plata
|13
|12–22
|גביע LEB Plata
|חצי גמר
|-
|2008/09
|3
|LEB Plata
|bgcolor=#BFB|1
|20–10
|גביע LEB Plata
|bgcolor=gold|זכייה
|-
|2009/10
|2
|LEB Oro
|13
|14–20
|-
|2010/11
|2
|LEB Oro
|16
|15–22
|-
|2011/12
|2
|LEB Oro
|11
|18–16
|-
|2012/13
|2
|LEB Oro
|4
|18–16
|-
|2013/14
|2
|LEB Oro
|3
|26–10
|גביע נסיך אסטוריאס
|bgcolor=silver|סגנית
|-
|2014/15
|2
|LEB Oro
|8
|15–16
|גביע הנסיך
|bgcolor=gold|זכייה
|-
|2015/16
|2
|LEB Oro
|bgcolor=#BFB|1
|23–7
|גביע הנסיכה
|bgcolor=gold|זכייה
|-
|2016/17
|2
|LEB Oro
|3
|28–18
|-
|2017/18
|2
|LEB Oro
|5
|21–21
|-
|2018/19
|2
|LEB Oro
|9
|21–18
|-
|2019/20
|2
|LEB Oro
|5
|15–9
|-
|2020/21
|2
|LEB Oro
|10
|10–16
|-
|2021/22
|2
|LEB Oro
|5
|23–15
|-
|2022/23
|2
|LEB Oro
|bgcolor=#BFB|2
|32–7
|גביע הנסיכה
|bgcolor=gold|זכייה
|}

==תארים==
*הליגה הספרדית השנייה בכדורסל (1)
**2016
*גביע נסיך אסטוריאס (3)
**2015, 2016, 2023
*הליגה הספרדית השלישית בכדורסל (1)
**2009
*גביע ה-LEB Plata (1)
**2009
*גביע קסטיליה ולאון (2)
**2012, 2015

==שחקנים בולטים==
* ניקולה מירוטיץ'
* מייקל דיקרסון
* סימאס יסאיטיס
* ברנדון בראון
* גרג ויטינגטון

==קישורים חיצוניים==

*[http://www.baloncestoconp.es/ אתר הקבוצה] 
*[https://www.acb.com/club/plantilla/id/624 פרופיל], באתר ליגת ה-ACB

==הערות שוליים==

קטגוריה:קסטיליה ולאון: ספורט
קטגוריה:קבוצות כדורסל ספרדיות
Catching Feelings

"Catching Feelings" הוא סינגל של הלהקה הניו זילנדית, דרקס פרוג'קט, בשיתוף פעולה עם הלהקה הניו זילנדית Six60 . השיר נכתב תחילה ב-2017 כשיתוף פעולה בין הלהקות, ויצא על ידי יוניברסל מיוזיק ניו זילנד ב-4 בספטמבר 2019, כסינגל השלישי של אלבום הבכורה של דקרס פרוג'קט, Drax Project.<ref></ref> גרסה מחודשת בשיתוף פעולה עם הלהקה האמריקאית Phony Ppl יצא ביולי 2021.<ref></ref>

השיר היה מועמד לפרס סינגל השנה בטקס פרסי המוזיקה Aotearoa לשנת 2020.<ref></ref>

נכון ליוני 2023, השיר הושמע למעלה מ-159 מיליון פעמים בספוטיפיי,<ref></ref> ולמעלה מ-3 מיליון פעמים ביוטיוב.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|2× פלטינה
|140,000
|-
!ניו זילנד (RMNZ)
|7× פלטינה
|210,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירים באנגלית
קטגוריה:שירים על רגשות
קטגוריה:בלדות פופ
Drax Project (אלבום)

Drax Project הוא אלבום האולפן הראשון של הלהקה הניו זילנדית, דרקס פרוג'קט, שיצא על ידי חברת התקליטים יוניברסל מיוזיק גרופ ב-27 בספטמבר 2019.<ref></ref>

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!ניו זילנד (RMNZ)
|2× פלטינה
|30,000
|}

== היסטוריית יציאות לאור ==
{| class="wikitable"
!אזור
!תאריך
!פורמט
!חברת תקליטים
!הערות
|-
!ניו זילנד
|27 בספטמבר 2019
|תקליטור, הורדת מוזיקה, הזרמת מוזיקה
|יוניברסל מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי בכורה מ-2019
קטגוריה:אלבומים באנגלית
קטגוריה:אלבומי חברת יוניברסל מיוזיק גרופ
הסדק

הסדק הוא מותחן ריגול רב-מכר מאת הסופר יריב ענבר (שם עט), איש קהיליית המודיעין הישראלית, שיצא לאור בשנת 2018 בהוצאת ידיעות ספרים. הספר הוא ספרו השני של הסופר (הספר הראשון נקרא "המטרה מקדשת"), אשר זהותו האמיתית נאסרה לפרסום לאחר דיון שנערך בוועדת השרים למתן היתר לפרסומים. בשנת 2019 זכה הספר לאות הספרותי "ספר זהב", שמוענק על יד ההתאחדות להוצאות לאור לספר שנמכר בלמעלה מעשרים אלף עותקים. בשנת 2023 ראה הספר אור באנגלית תחת השם Operation Bethlehem וזכה בפרס הלאומי לספרים יהודיים בקטגוריית ספרות עברית מתורגמת לשנת 2023.

== עלילת הספר ==
הספר מתאר את עולמם של הלוחמים החשאיים, החיים ופועלים בכיסוי עמוק בשטח עוין ועוסק בין היתר בשאלה האם ועד כמה נכון שהמדינה תקדיש משאבים ותסכן לוחמים למטרות שאינן ביטחוניות מובהקות.

גיבור הספר הוא גואל בן עטר, צעיר יהודי שעלה מצרפת, שירת בצה"ל ביחידת דובדבן, ובהמשך גויס למוסד כלוחם. פעם אחת ויחידה לא עמדה אישיותו הסוערת של גואל במבחן והוא פעל בהתאם לאנושיותו ובניגוד מוחלט למשמעת המבצעית שבה היה מחויב, ושילם על כך מחיר יקר. הוא נזרק מהמוסד וחזר לצרפת. מתוך חתירה לחזור ולמצוא משמעות לחייו חוזר גואל לישראל כ"לוחם" במבצע פרטי ללא ידיעתו של איש. הוא בונה לעצמו כיסוי של צרפתי מוסלמי ממוצא צפון אפריקאי, ומתנדב לעבוד בבית חולים פסיכיאטרי בבית לחם. הגעתו דווקא למקום זה מונעת על ידי שאיפתו לחשוף במקום אוצר לאומי עתיק.

== קישורים חיצוניים ==
* [https://www.ybook.co.il/book/7411/הסדק/ דף הספר], באתר ידיעות ספרים.
* 
* 
* יונתן דה שליט, [https://www.makorrishon.co.il/culture/107289/ ״אוצר לאומי בבית לחם״], באתר מקור ראשון, 17 בינואר 2019
* אהרון לפידות, ״סייען חיזוק״, באתר ישראל היום, 19 בנובמבר 2018

== הערות שוליים ==

קטגוריה:מותחנים בעברית
קטגוריה:קהילת המודיעין הישראלית בתרבות ובאמנות
קטגוריה:ספרי ידיעות ספרים
קטגוריה:ספרים ישראליים
2023 06
קטגוריה:ספרי 2018
זהות הואה

באלגברה, זהות הואה (על שם הואה לואונג) הקובעת כי לכל זוג איברים <math>a,b</math> בחוג עם חילוק, מקיימים את המשוואה:
:<math>a-\left(a^{-1}+(b^{-1}-a)^{-1}\right)^{-1}=aba</math>
כאשר <math>ab\ne0,1</math>. על ידי החלפת <math>b</math> ב-<math>-b^{-1}</math>, ניתן לקבל משוואה שקולה:
:<math>(a+ab^{-1}a)^{-1}+(a+b)^{-1}=a^{-1}</math>

==משפט הואה==
הזהות משמשת בהוכחה למשפט הואה, הקובעת שאם <math>\sigma</math> היא פונקציה בין חוגים עם חילוק, כאשר
:<math display=block>\sigma(a+b)=\sigma(a)+\sigma(b),\quad\sigma(1)=1,\quad\sigma(a^{-1})=\sigma(a)^{-1}</math>
אז <math>\sigma</math> היא הומומורפיזם או אנטי-הומומורפיזם. משפט זה קשור ל.

==הוכחת הזהות==
הזהות הבאה נכונה בכל חוג, כל עוד <math>a,b,ab-1</math> כולם איברים הפיכים:
:<math>(a-aba)\left(a^{-1}+(b^{-1}-a)^{-1}\right)=1-ab+ab(b^{-1}-a)(b^{-1}-a)^{-1}=1</math>

==קישורים חיצוניים==

*
*

קטגוריה:משפטים באלגברה
אלמיירה סיטי

מועדון הכדורגל אלמיירה סיטי (בהולנדית: Almere City Football Club) הוא מועדון כדורגל הולנדי מהעיר אלמיירה שבפלבולנד הולנד המתמודד נכון לעונת 2023/2024 בליגת העל ההולנדית.

==היסטוריה==
במחצית השנייה של שנות ה-90 של המאה ה-20 החליטה מועצת העיר אלמיירה על תוכנית ארוכת טווח להקמת מסגרות ספורטיביות מקצועניות בעיר. בין היתר החליטה המועצה כי יוקמו קבוצות, כדורסל, כדורגל וכדורעף במטרה להעמיד מגוון קבוצות מקצועניות עד 2015. אז על פי התוכניות הייתה צפויה העיר למנות למעלה מ-250,000 תושבים, במסגרת התוכנית נרכשו זכיות הניהול של קבוצת החובבים שהורכבה מאוהדי קבוצת העבר פ.צ. אמסטרדם, לאחר שהקבוצה החובבנית הושעתה מפעילות עקב מספר תקריות אלימות. ב-1997 רכשה מועצת העיר את זכויות הניהול ושינתה את שם הקבוצה לספורטינג פלבולנד והקבוצה נרשמה תחת האוגדה העירונית מועדון הספורט אומניוורלד והקבוצה שולבה במתחם הספורט העירוני. ב-2001 שונה שמה של הקבוצה למועדון הכדורגל אומניוורלד.

ב-2002 לאחר הבחירות המקומיות וניצחון מפלגת Leefbaar Almere הוחלט על ביטול התמיכה העירונית המלאה בקבוצה, עקב חוסר התמיכה הכספית המועדון נכשל בעמידה בתנאי הרישיון לליגות המקצועניות והמשיך לשחק בליגת החובבים.

ב-2004 הצטרפו קבוצה של משקיעים פרטיים למועדון ולאחר בחינת המצב הפיננסי ואישור מגרשה הביתי של הקבוצה, קיבלה הקבוצה אישור להצטרך למערך המקצועני וקיבלה כרטיס לראשונה לליגת המשנה ההולנדית.

עונת 2005/2006 הייתה עונת הבכורה של הקבוצה בליגה השנייה בה השיגה 7 ניצחונות, 8 תוצאות תיקו ו-23 הפסדים.

לקראת עונת 2009/2010 שונה שמה של הקבוצה לשמה הנוכחי מועדון הכדורגל אלמיירה סיטי.

עד 2014 סיימה הקבוצה בחלק התחתון של הטבלה בין המקומות 13 ל-20.

בעונת 2014/15 סיימה הקבוצה לראשונה במקום ה-10 והעפילה לסיבוב הראשון של פלייאוף העלייה בו הפסידה לדה חראפסחאפ.

בעונת 2015/16 סיימה הקבוצה במקום ה-8 והעפילה לסיבוב הראשון של פלייאוף העלייה בו גברה על אמן אך הודחה בסיבוב השני לאחר הפסד לוילם II.

בעונת 2016/17 סיימה הקבוצה שוב במקום ה-8 והעפילה לסיבוב הראשון של פלייאוף העלייה בו הפסידה להלמונד ספורט.

בעונת 2017/18 סיימה הקבוצה במקום ה-9 והעפילה לסיבוב הראשון של פלייאוף העלייה בו גברה על מאסטריכט, בסיבוב השני גברה הקבוצה על רודה ובגמר הפלייאוף הפסידה לדה חראפסחאפ.

בעונת 2018/19 סיימה הקבוצה במקום ה-7 והעפילה לסיבוב הראשון של פלייאוף העלייה בו הפסידה לקמבור.

בעונת 2020/21 סיימה הקבוצה במקום ה-4 כאשר הייתה רחוקה מרחק 2 נק' מהעפלה ישירה, היא העפילה לשלב הפלייאוף אך הודחה לאחר הפסד לניימכן.

בעונת 2021/22 סיימה הקבוצה לראשונה מאז 2015 מחוץ לפלייאוף כאשר היא מסיימת במקום ה-14.

בעונת 2022/23 הגיעה הקבוצה להישג השיא שלה כאשר סיימה במקום ה-3, בשלב הפלייאוף גברה על מועדון הכדורגל איינדהובן לאחר שהפסידה במשחק הראשון ביצעה מהפך וניצחה במשחק השני לאחר הארכה. בסיבוב השני גברה על פנלו לאחר הארכה ופנדלים כאשר פנלו מחמיצה 4 פנדלים רצופים. בגמר הפלייאוף גברה הקבוצה על אמן לאחר צמד ניצחונות והעפילה לראשונה לליגת העל ההולנדית.

== סגל הקבוצה ==
נכון ל-17 בפברואר 2024 

 

 (קפטן)
 (בהשאלה מנוטינגהאם פורסט)
 
 (בהשאלה מפ.ס.וו. איינדהובן)

 (בהשאלה מלה האבר)

 (בהשאלה מא.ז. אלקמאר)

 (בהשאלה מאוסטריה וינה)
 (בהשאלה מלוריאן)

 
 

 

 

==כדורגלנים בולטים בעבר==
*וינסנט יאנסן
*אוסאמה אסעידי

==קישורים חיצוניים==

* 

קטגוריה:קבוצות כדורגל הולנדיות
קטגוריה:פלבולנד
סויוז TM-32

סויוז TM-32 (ברוסית: Союз TM-32), הייתה משימת ביקור בתחנת החלל הבין-לאומית.

בספטמבר 2017 יחידת נחיתה של החללית הוצבה במוזיאון.
==צוות המשימה==
===צוות המראה===
* טלגט מוסאבייב - מפקד וטייס החללית
* יורי בטורין - מהנדס טיסה
* דניס טיטו - תייר חלל
===צוות נחיתה===
* ויקטור אפנסייב - מפקד וטייס החללית
* קלודי אניירה - מהנדס טיסה
* קונסטנטין קוזייב - מהנדס טיסה
===צוות גיבוי===
* ויקטור אפנסייב - מפקד וטייס החללית
* קונסטנטין קוזייב - מהנדס טיסה

==מהלך המשימה==
סויוז TM-32 שוגרה ב-28 באפריל 2001 מכן שיגור מס' 1 בקוסמודרום בייקונור שמופעל על ידי רוסיה ונמצא בקזחסטן. על הסיפון היה תייר חלל ששילם עבור נסיעתו כ-20 מיליון $. העגינה בתחנת החלל הבין-לאומית בוצע ב-30 באפריל למודול "זאריה". באותה עת בתחנת החלל שהה צוות משלחת מס' 2 בפיקוד יורי אוסצ'וב.

לאחר העגינה החל ביצוע תוכנית ניסויים שכלל בעיקר צילומי שטח קזחסטן. לאחר שהייה של שבע ימים בתחנת החלל, צוות המראה עזב את תחנת החלל בחללית סויוז TM-31. 

חללית "סויוז TM-32" נותרה מחוברת לתחנת החלל הבין-לאומית כ"חללית חירום". 

ב-31 באוקטובר החללית התנתקה מתחנת החלל כאשר על סיפונה צוות שהגיע לתחנת החלל בחללית סויוז TM-33 שבוע לפני זה. ויקטור אפנסייב היה מפקד טיסת נחיתה. החללית נחתה כמתוכנן בשטח קזחסטן.

==קישורים חיצוניים==

* [http://www.spacefacts.de/mission/english/soyuz-tm32.htm סויוז TM-32] 
* [https://www.russianspaceweb.com/iss_soyuztm32.html תיאור המשימה]

קטגוריה:תוכנית סויוז
קטגוריה:2001 ברוסיה
סוכר וניל

סוכר וניל הוא סוכר שנוסף לו טעם וניל. סוכר וניל משמש במגדנאות להעניק למנות טעם וניל. במתכונים רבים ניתן להחליף בין סוכר וניל לבין תמצית וניל וסוכר בנפרד.

סוכר וניל פופולרי מאוד באירופה, אך פחות נפוץ בארצות הברית.

== הכנה ==

סוכר וניל תעשייתי עשוי מסוכר ומקלות וניל, או מסוכר מעורבב עם תמצית וניל (ביחס של שתי כוסות סוכר לכפית אחת של תמצית).<ref></ref> קיים גם סוכר וניל זול יותר, העשוי רק מסוכר וונילין.

ניתן להכין סוכר וניל ביתי באופן מיידי באמצעות ערבוב של 400 גרם (2 כוסות) סוכר לבן עם זרעים ממקל וניל אחד. שיטה נוספת היא הוספת מקל וניל שלם לצנצנת אטומה עם 200 גרם סוכר לבן, ויישון התערובת למשך שבועיים לפחות. במשך הזמן הזה, נספגים בסוכר שמנים אתריים המצויים במקל הוניל. בשיטה זו, ניתן להחליף את הסוכר שנוצל בסוכר חדש ובכך להאריך מאוד את משך הניצול של מקל הוניל.<ref>Drake, Angela. [http://notyouraverageamerican.com/2013/05/18/the-simplest-recipe-ever-vanilla-sugar/ "The simplest recipe ever for vanilla sugar"], Not Your Average American, 18 May 2013.</ref> טכניקה זו מאפשרת ניצול של מקלות וניל לא טריים שאינם מתאימים לבישול, ואף של מקלות שבושלו לאחר ייבושם.

== שימוש ==

סוכר וניל ניתן לרכישה ארוז בשקיות במשקל 10 גרם, ומתכונים רבים מתייחסים לכמויות הנמכרות באריזות הקטנות הללו.

בהשוואה לתמצית וניל, סוכר הוניל נותן למאכל טעם עדין יותר. כאשר המתכון מכיל סוכר, החלפת חלק מהסוכר בסוכר וניל משיגה את התוצאות של תמצית וניל מבלי לשנות את מרקם המתכון.

==קישורים חיצוניים==

== הערות שוליים ==

קטגוריה:ממתיקים
קטגוריה:מגדנאות
קטגוריה:חומרי טעם וריח
רסידאת אדלקה

רסידאת אדלקה (באנגלית: Rhasidat Adeleke; נולדה ב-29 באוגוסט 2002) היא אתלטית אירית. סגנית אלופת אירופה (רומא 2024) ואלופת המכללות (2023) בריצת 400 מטר. נוסף לכך, היא שיאנית אירלנד בריצות מ-60 מטר ועד 400 מטר.

== ביוגרפיה ==
אדלקה נולדה וגדלה בדבלין להורים ממוצא ניגרי. היא למדה והתאמנה באוניברסיטת טקסס באוסטין.

===2017===
בפסטיבל האולימפי האירופי לנוער שנערך בגיור, הונגריה בסוף יולי 2017 היא זכתה במדליית כסף בריצת 200 מטר בתוצאה של 23.81 שניות. 

===2018===
באליפות אירופה עד גיל 18 שנערכה בגיור בתחילת יולי 2018 היא זכתה במדליית זהב בריצת 200 מטר בתוצאה של 23.52 דקות.

===2019===
בפסטיבל האולימפי האירופי לנוער שנערך בבאקו, אזרבייג'ן בסוף יולי 2019 היא זכתה בשתי מדליות זהב, בריצת 100 מטר בתוצאה של 11.70 שניות ובריצת 200 מטר בתוצאה של 23.92 שניות. 

===2021===
באליפות אירופה עד גיל 20 שנערכה בטאלין, אסטוניה ביולי 2021 היא זכתה בשתי מדליות זהב, בריצת 100 מטר בתוצאה של 11.34 שניות ובריצת 200 מטר בשיא לאומי חדש של 22.90 שניות. 

===2022===
באליפות אירופה שנערכה במינכן, גרמניה ביולי 2022 היא סיימה במקום חמישי בריצת 400 מטר בשיא לאומי חדש של 50.53 שניות. באליפות העולם שנערכה ביוג'ין, אורגון היא סיימה במקום תשיעי בריצת 400 מטר בתוצאה של 50.81 שניות.

===2023===
====אלופת המכללות====
באליפות המכללות שנערכה בסקרמנטו, קליפורניה היא זכתה במדליית זהב בריצת 400 מטר בשיא לאומי חדש ובתוצאה השלישית בטיבה בעולם באותה העת 49.20 שניות, לפני בריטון וילסון (49.64 שניות).

===2024===
====סגנית אלופת אירופה====
באליפות אירופה שנערכה ברומא, איטליה ביוני 2024 זכתה במדליית כסף בריצת 400 מטר בשיא לאומי חדש של 49.07 שניות, אחרי נטליה קצ'מרק מפולין (48.98 שניות) ולפני לייקה קלאפר מהולנד (50.08 שניות).

== שיאים אישיים ==
===אצטדיון===
* ריצת 100 מטר: 11.31 שניות (2021)
* ריצת 200 מטר: 22.34 שניות (2023), שיא אירלנד
* ריצת 400 מטר: 49.07 שניות (2024), שיא אירלנד

===אולם===
* ריצת 60 מטר: 7.17 שניות (2022), שיא אירלנד
* ריצת 200 מטר: 22.52 שניות (2023), שיא אירלנד
* ריצת 400 מטר: 50.33 שניות (2023), שיא אירלנד

==קישורים חיצוניים==

קטגוריה:אצניות
קטגוריה:אתלטים אירים
קטגוריה:ילידות 2002
קטגוריה:אירים שנולדו ב-2002
נסיכה בהחלפה

נסיכה בהחלפה הוא סרט קומדיה משנת 2018, בכיכובם של ונסה הדג'נס, ניק סגאר וסם פלדיו. הסרט הוקרן לראשונה ב-16 בנובמבר 2018. לאחריו יצאו סרטי ההמשך "נסיכה בהחלפה: חילוף חוזר" ו"נסיכה בהחלפה: בעקבות הכוכב הרומנטי".

== עלילה ==
סטייסי דה-נובו (ונסה הדג'נס) היא אופה ובעלת חנות בשיקגו המתגברת על שברון לב בעקבות פרידה מהחבר שלה. העוזר שלה, קווין ריצ'רדס (ניק סגאר) ובתו הקטנה אוליביה (אלקסה אדאוסון) מחליטים להגיש מועמדות לתחרות האפייה המלכותית של בלגרביה כדי לשמח אותה. סטייסי מתנגדת לנסיעה כיוון שלא הודיעו לה מספיק זמן מראש, אולם מפגש מקרי ברחוב עם בן הזוג שלה לשעבר, גורם לה להחליט לנסוע בהתראה של רגע.

בזמן ההכנות לתחרות היא פוגשת את האויבת שלה, ששופכת עליה כוס קפה. סטייסי הולכת להחליף בגדים ומתנגשת בדוכסית מרגרט דלקורט, האישה שאמורה להינשא לאדוארד (סם פלדיו) נסיך בלגרביה בחג המולד, והן מגלות שהן נראות אותו הדבר.

מרגרט (שגם אותה מגלמת ונסה הדג'נס) מציעה לסטייסי להתחלף: במשך היומיים בהם אדוארד נוסע לפגוש את שגריר ספרד, סטייסי תמלא את תפקיד הדוכסית בארמון ותשתתף בהכנות לחתונה, בעוד מרגרט תבלה עם קווין ואוליביה ותרגיש איך נראים חיים של בחורה נורמלית.

סטייסי מסכימה והן מחליפות בגדים, מלמדות אחת את השנייה פרטים על חייהן, ומתחלפות בחסות הלילה.

להפתעתה של סטייסי היא מגלה שאדוארד מוותר על הנסיעה לשגריר ספרד ומחליט לבלות את היומיים עד החתונה איתה, כדי להכיר יותר את אשתו המיועדת. אוליביה חושפת את מרגרט והן שומרות על הסוד מפני קווין.

כאשר מגיע הרגע להחליף בחזרה, לילה לפני החתונה של אדוארד ומרגרט ולפני תחרות האפייה הגדולה של סטייסי, שתי הבנות מתוודות שכל אחת מהן התאהבה בגבר השני - סטייסי מאוהבת בנסיך אדוארד ומרגרט מאוהבת בקווין. מרגרט מחליטה לספר לאדוארד שבעצם לא היא הייתה לצידו ביומיים האחרונים, ושניהם מפתיעים את סטייסי וקווין בתחרות האפייה (שבה הם זוכים במקום הראשון). הסרט נגמר בחתונתם של סטייסי ואדוארד, כאשר מרגרט וקווין הם זוג.

== שחקנים ==
* סטייסי דה-נובו, מרגרט דלקורט - ונסה הדג'נס
* קווין - ניק סגאר
* אדוארד - סם פלדיו
* אוליביה - אלקסה אדאוסון
* סנטה קלאוס - רובין סואנס
* פרנק דה לוקה (המשרת הראשי בארמון) - מארק פליישמן
* מיס דונטלי (המשרתת האישית של מרגרט) - סואן בראון

== קישורים חיצוניים ==

קטגוריה:סרטי 2018
Digimon World DS

Digimon World DS (ביפנית: デジモンストーリ) הוא משחק תפקידים ממוחשב עבור קונסולת הנינטנדו DS המבוסס על סדרת האנימה "דיג'ימון". המשחק פותח על ידי האולפן והופץ על ידי חברת היפניות. המשחק שוחרר ביפן ב-15 ביוני 2006 ובצפון אמריקה ב-7 בנובמבר 2006. למרות שהגרסה האמריקאית נקראת "Digimon World", המשחק אינו קשור לסדרת המשחקים .

למשחק יצאו מספר משחקי המשך: , , , Digimon Story: Cyber Sleuth ו-.

== משחקיות ==
השחקנים שולטים בדמותו של מאמן דיג'ימונים, כאשר שמו ומגדרו ניתנים לבחירה בתחילת המשחק. עלילת המשחק עוקבת אחר המאמן שיוצא למסע בעולם הדיגיטלי ויכול לפגוש ולאמן דיג'ימונים שונים. השחקנים יכולים לבנות "דיג'י-חווה" על מנת לגדל, לתקשר ולפתח את הדיג'ימונים שברשותם. בעזרת חיבור ה-Wi-Fi המובנה בקונסולה, השחקנים יכולים להחליף ביניהם דיג'ימונים, להילחם ולהחליף משאבים על מנת ליצור דיג'ימונים שונים.

מערכת הדירוג במשחק מזכירה את מערכת "התגים" שבמשחקי "פוקימון", השחקן מתחיל בתור מאמן מתחיל, עליו אחראי דיג'ימון בשם אזולנגמון. עם התקדמות העלילה וביצוע משימות שונות, השחקן יכול לעלות בדירוג ובכך לשלוט על דיג'ימונים חזקים יותר ולקבל יותר אפשרויות עבור הדיג'י-חווה שברשותו. כאשר השחקן עולה בדירוג, דיג'ימון חזק אחר אחראי עליו ומחלק לו משימות. במידה והשחקן ינסה לאלף דיג'ימונים חזקים ללא רמת דירוג מתאימה, הם לא יקשיבו לפקודותיו במהלך הקרב.

מערכת הקרב במשחק היא מערכת מבוססת תורות, כאשר השחקן יכול לזמן שלושה דיג'ימונים בו-זמנית לשדה הקרב. בדומה למשחקי "פוקימון", לכל דיג'ימון (בין אם של השחקן ובין אם דיג'ימון יריב) יש תור בו הוא יכול לתקוף, להשתמש בסקילים או בחפצים שונים.

הדיג'י-חווה במשחק מאפשרת לשחקן לרכוש לעצמו מספר "חוות" וירטואליות ובהן לשים דיג'ימונים על מנת שאלו יתחזקו. השחקן יכול לאמן את הדיג'ימונים בחווה בעזרת מוצרים שונים שמעניקים נקודות ניסיון שונות וכך להשפיע על התפחות הדיג'ימון (לדוגמה, אם לדיג'ימון מסוים יש התפתחות שדורשת נקודות ניסיון שקשורות לאופל, השחקן יכול לרכוש חפץ שמעניק נקודות ניסיון שקשורות לאופל ולשים אותו בחווה). השחקן יכול לתקשר עם הדיג'ימונים בחווה, להעלות את רמת החברות איתם ולקבל מהם משימות צד שונות. בחלק ממשימות הצד, הדמויות הראשיות מסדרת האנימה "דיג'ימון: יחידה דיגיטלית" לוקחות חלק.

לכל דיג'ימון יש מעין "עץ התפתחויות" המעניק לשחקן אפשרות לבחור לאיזו צורה הוא רוצה לפתח את הדיג'ימון שלו. בהמשך העלילה, השחקנים מקבלים שבב מיוחד לדיג'יכלי שלהם שמאפשר להם לבצע "תת התפתחות" ובכך להחזיר את הדיג'ימון שלהם לצורתו הקודמת ובכך לנסות התפתחות חדשה מעץ ההתפתחויות.

== עלילה ==
עלילת המשחק מבוססת ברפרוף על העונה החמישית של סדרת הטלוויזיה "דיג'ימון: יחידה דיגיטלית".

הדמות הראשית היא נער או נערה שמגיעים לעולם הדיגיטלי דרך אחד המחשבים בבית הספר, שם הם מתחברים עם דיג'ימונים שונים ומביסים ישות מרושעת בשם "Unknown-D".

== ביקורות ==
האתר Metacritic העניק למשחק ציון של 71/100 על סמך 55 ביקורות.<ref></ref>

האתר העניק למשחק ציון של 72% על סמך 9 ביקורות.<ref></ref>

== קישורים חיצוניים ==
* 

* 

== הערות שוליים ==

קטגוריה:משחקי נינטנדו DS
קטגוריה:משחקי תפקידים ממוחשבים
קטגוריה:משחקי וידאו משנת 2006
קטגוריה:משחקי וידאו שפותחו ביפן
יוסף (ספי) זינגר

יוסף (ספי) זינגר (נולד ב־1979) הוא עורך דין כלכלי ישראלי, יושב ראש רשות ניירות ערך.

== ביוגרפיה ==
יוסף (ספי) זינגר נולד ב-1979, בן לעו"ד שלום זינגר, שהיה היועץ המשפטי של משרד הפנים בשנות ה-90.
למד בישיבת מערבא ולאחר מכן למד רבנות ודיינות בישיבת חברון ובישיבת מיר.

למד משפטים בקמפוס החרדי בקריה האקדמית אונו וב-2013 קיבל תואר ראשון.

החל את דרכו ב־2010 כמתמחה של המשנה ליועץ המשפטי לממשלה לנושאים כלכליים, עו"ד אבי ליכט ונשאר לעבוד איתו כעורך דין.

בשנים 2011 עד 2018 מילא תפקידים שונים במשרד המשפטים, בהם אחראי על תחום המיסים וחדלות פירעון (2013–2018) וממונה תפקידים מיוחדים (2011–2013). במסגרת תפקידו כאחראי על תחום חדלות הפירעון במשרד המשפטים הוביל את כתיבתו של חוק חדלות פירעון ושיקום כלכלי, התשע"ח-2018. כמו כן, היה שותף לחלק מהרפורמות המשקיות שנערכו באותן השנים, ובין היתר, הסדרת תחום האיגוח, הסדרת חלק המדינה במשאבי הטבע של ישראל (ועדת ששינסקי וועדת ששינסקי 2) ומתווה הגז, הסדרת תחום האשראי החוץ-בנקאי והוועדה לבחינת הסדרי החוב בישראל.

בשנים 2018 עד 2023 היה שותף במשרד הרצוג, פוקס, נאמן ושות' ושימש אחראי על תחום חדלות פירעון במחלקת חברות וניירות ערך.

ב־12 ביוני 2023 החליט שר האוצר בצלאל סמוטריץ' למנותו ליושב ראש רשות ניירות ערך. על מינוי זה נמתחה ביקורת ציבורית רחבה<ref></ref>. לאחרונה פורסם כי היועץ המשפטי של משרד האוצר, עו"ד אסי מסינג, מתנגד למינוי ואף כתב חוות דעת שבה פירט על חוסר ההתאמה של זינגר לתפקיד. למרות התנגדותו, אושר מינויו של זינגר על ידי ועדת המינויים.

== חיים אישיים ==
זינגר נשוי ואב לארבעה, מתגורר בירושלים ומקיים אורח חיים חרדי.

==הערות שוליים==

קטגוריה:עורכי דין ישראלים
קטגוריה:עובדי משרד המשפטים
קטגוריה:יושבי ראש רשות ניירות ערך
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1979
קטגוריה:בוגרי ישיבת חברון כנסת ישראל
קטגוריה:בוגרי ישיבת מערבא
יהושע ברמן

יהושע ברמן (נולד ב-29 בפברואר 1964) הוא רב אורתודוקסי ופרופסור לתנ"ך באוניברסיטת בר-אילן. הוא חוקר ומרצה בתחומי תולדות האמונה היהודית וביקורת המקרא.

== ביוגרפיה ==
ברמן למד בישיבת הר עציון במשך שמונה שנים שם גם הוסמך לרבנות, ב-1987 השלים תואר BA באוניברסיטת פרינסטון ובשנת 2002 השלים דוקטורט באוניברסיטת בר-אילן,<ref></ref> בנושא "סיפור הקרב כאנלוגיה נרטיבית בספרות המקראית" בהנחיית הפרופסורים אדוארד גרינשטיין ורימון כשר. בשנים אלו לימד ברמן תנ"ך במדרשת נשמת.

ברמן כתב מאמרים רבים לכתב העת "Mosaic" בנושאי דת, פוליטיקה ותרבות יהודית.<ref></ref>

ברמן פרסם שלושה ספרים בנושא מחשבה יהודית. ספרו 'נבראו שווים' תורגם לאנגלית ויצא לאור בהוצאת אוניברסיטת אוקספורד.<ref></ref>

== פרסומים נבחרים ==
<div class="mw-content-ltr">
* Created Equal: How the Bible Broke with Ancient Political Thought, Oxford University Press - יצא בעברית בשם "נבראו שווים" בהוצאת משכל (ידיעות ספרים), 2013.
* The Temple: Its Symbolism and Meaning Then and Now, (2010) Wipf & Stock Publishers, 
* Narrative Analogy in the Hebrew Bible: Battle Stories and their Equivalent Non-battle Narratives, Brill
* Inconsistency in the Torah: Ancient Literary Convention and the Limits of Source Criticism, (2017) Oxford University Press
* Ani Maamin: Biblical Criticism, Historical Truth, and the Thirteen Principles of Faith, 2020, 
</div>

==קישורים חיצוניים==

* 
* 
* [https://www.youtube.com/playlist?list=PLv2rnAORLiVBlhx3XtYRCgmMcATjZrQQw יציאת מצרים: בחינה היסטורית חדשה - סדרת הרצאות], באתר יוטיוב, ערוץ בית אבי חי
* 

== הערות שוליים ==

קטגוריה:סגל אוניברסיטת בר-אילן: מדעי היהדות
קטגוריה:בוגרי ישיבת הר עציון
קטגוריה:ישראלים שנולדו ב-1964
עמוק בטל (טנא מלא כוכבים)

"עמוק בטל" (נקרא גם "טנא מלא כוכבים") הוא שיר שכתבה המשוררת לאה גולדברג. הוא פורסם לראשונה בשנת 1947 בעיתון "על המשמר" ונכלל ב"מוקדם ומאוחר", אסופת השירים שערכה גולדברג ויצאה לאור ב-1959.<ref></ref><ref></ref> השיר התפרסם בביצועה של מארינה מקסימיליאן ללחן שכתבה.

השיר עוסק בהתרגשות הגיבורה, שליבה פועם בציפייה דרוכה לפני הפגישה עם אהובה. הבית הראשון מתאר את כוחות הטבע - שמיים זרועי כוכבים ודשא מכוסה בטל, ובבית השני קרב אליה אהובה, וצעדיו מרעידים את ליבה.

== מילות השיר ==
<blockquote>טנא מלא כוכבים

ריח דשאים דובבים

עמוק

עמוק בטל

פועם לבבי

הנה פעמיך קרבים

הרעידו ריבוא רביבים

עמוק

עמוק בטל

פועם לבבי</blockquote>

== גרסאות השיר ==
השיר זכה במהלך השנים לכמה לחנים וביצועים שונים. הוא הולחן לראשונה בשנת 1977 על ידי המלחין יאיר מילר ובוצע על ידי הזמרת והפזמונאית מיכל טל.<ref></ref>

גם יאיר רוזנבלום הלחין את השיר והוא הושמע ב-2007 בידי רונית אופיר וליביה חכמון במופע "אביב אחד למעני", בו הושמעו שירי אהבה של לאה גולדברג.<ref></ref>

לחן של נעמי שמר לשיר הושמע בביצועה של מירי אלוני.<ref></ref>

מארינה מקסימיליאן בלומין הלחינה ובצעה את השיר, שב-2010 יצא כסינגל.<ref></ref> השיר כולל גם בית ברוסית שתרגמה ושרה אמא של בלומין.<ref></ref> בלומין סיפרה כי נתקלה בשיר בדפדוף אקראי בספר שירים של גולדברג, והלחינה אותו במהירות כה רבה עד שתחילה חשבה שמדובר בלחן קיים.<ref></ref>

== הערות שוליים ==

קטגוריה:שירים בעברית
קטגוריה:שירי אהבה בעברית
קטגוריה:סינגלים מ-2010
קטגוריה:שירים שנכתבו על ידי לאה גולדברג
קטגוריה:שירים שהולחנו על ידי יאיר רוזנבלום
אן סוויני

אן מארי סוויני (באנגלית: Anne Marie Sweeney; נולדה ב-4 בנובמבר 1957) היא אשת עסקים אמריקאית. היא מכהנת כיום בדירקטוריון של נטפליקס וקבוצת לגו, וכן בחבר הנאמנים של Mayo Clinic ו-J.P. Getty Trust. היא כיהנה בעברה כיושבת ראש משותפת של דיסני וכנשיאת קבוצת הטלוויזיה דיסני–ABC, וכן כנשיאת ערוץ דיסני בין 1994 ל-2014. כמו כן, היא שימשה בעבר כמצביעה באיגוד השופטים בפרס פיבודי.

במרץ 2014 הודיעה על עזיבת תפקידיה בחברת וולט דיסני.

== ילדותה ==
אן סוויני נולדה בעיירה הדסון שבניו יורק ב-4 בנובמבר 1957. היא קיבלה תואר ראשון מקולג' ניו רושל ותואר שני .Ed.M מאוניברסיטת הרווארד.

== ניקולודיאון ופוקס ==
סוויני עבדה במשך 12 שנים בניקולודיאון/Nick at Nite במספר תפקידי הנהלה, ובתפקידה האחרון כסגנית הנשיא הבכירה בחטיבת התוכניות. במהלך הקריירה שלה בניקולודיאון, היא הייתה שותפה לצמיחה הבינלאומית של המותג, לרבות ההשקה שלו בבריטניה וביצירת השותפות עם חברת השידור סקיי.

בין 1993–1996 סוויני הייתה המנכ"לית ויושבת הראש של FX Networks. במהלך ההתמחות שלה, היא הייתה אחראית על ההשקה של שני ערוצי כבלים חדשים, בשם FX ו-FXM, שהיה הראשון שהיה מבוסס סרטים שצולמו באולפן הוליוודי.

== חברת וולט דיסני ==
סוויני עברה לדיסני בפברואר 1996 לתפקיד נשיאת ערוץ דיסני וסגנית נשיא ברשתות דיסני/ABC. בין אוקטובר 2000 לאפריל 2004 סוויני שימשה כנשיאת ABC בכבלים וערוץ דיסני הבינלאומי. היא המשיכה את המדיניות של קודמה בהפצת תכנים, ובתקופתה ערוץ דיסני הכפיל פי חמישה את כמות המנויים שלו, בנוסף ליצירת תוכן משולב המורכב מסדרות מקוריות ומרכש.

באפריל 2004 סוויני מונתה ליושבת ראש משותפת של Disney Media Networks, ונשיאת קבוצת דיסני/ABC. בתפקידה זה, היא הייתה אחראית על מאפייני החדשות והבידור ברחבי העולם. בזמן עבודתה בדיסני, באפריל 1998, אן סוויני פיקחה על ההשקה של ערוץ האנימציה שמשדר 24 שעות ביממה, Toon Disney. שנתיים אחר כך, היא הובילה את ההקמה של SOAPnet, ערוץ אופרות סבון שמשדר 24 שעות ביממה וכן את ערוץ דיסני ג'וניור המיועד לילדי הגנים.

== חיים אישיים ==
סוויני פעילה במספר ארגונים בתוך ומחוץ לעולם הטלוויזיה בכבלים, והיא חברת חבר הנאמנים של קבוצת הטלוויזיה A&E, נטפליקס, מוזיאון הטלוויזיה והרדיו וספיישל אולימפיקס. היא חברה לשם כבוד של ארגון Cable Positive.

אן סוויני נשואה לפיליפ מילר ויש להם שני ילדים, רוזמרי וכריסטופר, שממוקם על הספקטרום האוטיסטי. היא קתולית.

== קישורים חיצוניים ==
* [http://www.disneyabctv.com Disney-ABC Television Group]
* [https://web.archive.org/web/20120104180332/http://corporate.disney.go.com/corporate/bios/anne_sweeney.html Executive Biography] באתר חברת וולט דיסני
* [https://web.archive.org/web/20070927045212/http://www.shemadeit.org/meet/biography.aspx?m=54 אן סוויני] באתר מוזיאון הטלוויזיה והרדיו

== הערות שוליים ==

קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:דיסני: אישים
קטגוריה:נטפליקס
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
יוהאן אליכמן

יוהאן אליכמן (בגרמנית: Johann Elichman; 1600 – 1639) היה מדען ומזרחן גרמני.

==ביוגרפיה==
במסגרת עבודתו כמזרחן, יצר אליכמן רשימה בת 2,000 מילים דומות בפרסית ובגרמנית. רשימה זו הייתה הבסיס להצעתו של מרקוס ואן בוקסהורן מ-1647, שלפיה הגרמנית, הפרסית ושפות אחרות מגיעות ממוצא משותף, שכונה בדיעבד בשם פרוטו-הודו-אירופית.

==הערות שוליים==

קטגוריה:ילידי 1600
קטגוריה:נפטרים ב-1639
הארגון הישראלי לבני משפחה מטפלים

הארגון הישראלי לבני משפחה מטפלים היא עמותה ישראלית שמטרתה לקדם את הזכויות ולספק ליווי ותמיכה לבני משפחה מטפלים.

== פעילות ==

תהליך התמיכה והטיפול באדם קרוב המתמודד עם מחלה, מוגבלות או ירידה תפקודית עקב זקנה מציב בפני בן משפחה מטפל אתגרים רבים ומורכבים, בכל תחומי החיים. העמותה הוקמה בשנת 2014 על ידי רחל לדאני במטרה לקדם זכויות של בני משפחה מטפלים ולספק ליווי ותמיכה.

פעילות העמותה כוללת:
* מתן מענה ותמיכה לבני משפחה מטפלים. העמותה הקימה מערך תמיכה וייעוץ לבני משפחה מטפלים הכולל ליווי טלפוני פרטני, מאגר מידע, ניהול קהילה בפייסבוק, ומערך הדרכה מקצועי למתנדבים.
* קידום מקומות עבודה ידידותיים לבני משפחה מטפלים. העמותה מפעילה תוכניות הכשרה והדרכה במשרדי הממשלה, יחידות סמך ובתי חולים ממשלתיים. בשנת 2023 העמותה נבחרה להיות הגוף המפעיל של תוכנית מיסודה של משרד הרווחה והביטחון החברתי ואשל ג'וינט, לפיתוח ויישום מענים דרך הרשויות המקומיות לבני משפחה מטפלים באזרחים ותיקים ברחבי הארץ.
* קידום מדיניות ציבורית להכרה וקידום חקיקה. צוות העמותה נכלל בצוות בין-משרדי, בהובלה של משרד ראש הממשלה, ופועל ישירות מול שרים וחברי כנסת וכן בקרב גופי ביצוע בממשלה ובשלטון המקומי.
* העלאת מודעות ונראות בקרב הציבור הרחב.

העמותה חברה בהנהלת הארגון הבינלאומי International Alliance of Career Organizations.

== קישורים חיצוניים ==
* 
* 
* 

קטגוריה:ארגוני עזרה בישראל
תנועה תמטית

תנועה תמטית היא כינוי לתנועת עזר שבאה בין שורש המילה לסופה.

==בפרוטו-הודו-אירופית==
בפרוטו-הודו-אירופית, תנועות תמטיות תבואנה תמיד בשורשים המצריכים אותן, וקרויים, בהתאמה, "שורשים תמטיים". בשורשים התמטיים תבוא תנועה לפני היחסה, בדרך כלל e* או o*, ואילו לפני שורשים לא-תמטיים לא תבוא תנועה. מקובל להניח כי השורשים הלא-תמטיים קדמו לשורשים התמטיים, ואלה האחרונים נוצרו עקב הקושי להגות אשכול עיצורים במילים מסוימות. מסיבה זאת התווספו בחלק מהמילים תנועות שקדמו ליחסות, וכך נוצרו השורשים התמטיים. לראייה, בשפה החיתית, אחת מן השפות ההודו-אירופיות הקדומות ביותר, השורשים התמטיים כמעט שאינם קיימים.

==הערות שוליים==

קטגוריה:בלשנות היסטורית
מדינת שארית

מדינת שארית היא חלק קטן ממדינה שהייתה בעבר גדולה יותר וכעת, בעקבות ירידה בכוחה, סיפוח חיצוני, כיבוש, דה-קולוניזציה או הפיכה בחלק משטחה, איבדה חלק ניכר ממנו. במקרה האחרון, הממשלה לא יוצאת לגלות מכיוון שהיא עדיין שולטת בחלק מהשטח. 

== דוגמאות ==
=== העת העתיקה ===
ממלכת סואסון, מדינת שארית של האימפריה הרומית המערבית
*במהלך תקופת הביניים השנייה במצרים, לאחר כיבוש מצרים התחתונה בידי החיקסוס, הייתה ממלכה מצרית במצרים העליונה שמרכזה בתבאי שבסופו של דבר איחדה את כל מצרים תחת שלטונה בתחילת הממלכה החדשה במצרים.
*הממלכה הסלאוקית לאחר שאיבדה את רוב שטחה לידי האימפריה הפרתית.
*מדינת שו חאן בתקופת שלוש הממלכות בסין, טענה שהיא המשכה של שושלת חאן המקורית.
*אחרי קריסת האימפריה הרומית המערבית, ממלכת סואסון שרדה כמדינה עצמאית עד שנכבשה בידי הפרנקים וכלוביס הראשון.

=== העת הפוסט–קלאסית ===
*סולטנות רום הייתה מדינת שארית של האימפריה הסלג'וקית.
*אחרי ששושלת מוראביטון כבשה את טאיפת סרגוסה ב-1110, המשיך השליט שלה, עבד–אל–מאלק להנהיג אמירות זעירה עד מותו ב-1130.
*אחרי ששושלת ג'ין השתלטה על צפון סין, סונג הדרומית הוסיפה להתקיים כשארית של שושלת סונג הצפונית, אם כי היא הצליחה לשמור על מחצית משטחה ויותר ממחצית מאוכלוסייתה
*בקיץ 1503, שלטון אק קויונלו נפל, ומספר מדינות קטנות המשיכו להתקיים עד 1508, כשנשלטו על ידי האימפריה הספווית.
*אחרי כיבוש סולטנות מלאקה ב-1511 על ידי הפורטוגזים, עבר השלטון לחלקו הדרומי של חצי האי המלאי, שם הוקמה סולטנות ג'והור. 
*אחרי ששושלת מינג ביססה את שלטונה בסין, שושלת יואן נסוגה למונגוליה, והמשיכה להתקיים כמדינה בשם יואן הצפונית.
*לאחר כיבוש האינקה בידי ספרד ב-1532, המשיכה מדינת אינקה להתקיים כמדינת שארית עד 1572.

=== בעידן המודרני ===
*האיחוד הפולני-ליטאי הפך למדינת שארית אחרי החלוקה הראשונה של פולין על ידי האימפריה הרוסית, פרוסיה והאימפריה האוסטרית ב-1772. מדינת השארית שנותרה חולקה בשנית ב-1793, ופורקה ב-1795.
*לוקסמבורג היא מדינת שארית של דוכסות לוקסמבורג, אחרי שאיבדה שני שלישים משטחה בין 1659 ל-1839. הדבר הוגדר בהסכם לונדון מ-1839 שהעביר שטחים נרחבים לבלגיה שזה עתה הוקמה.
*אוסטריה הגרמנית הוקמה ב-1918 וכללה את השטחים בהם יש רוב דובר גרמנית מתוך שטחי האימפריה האוסטרו–הונגרית שהתפרקה.
*האימפריה העות'מאנית הפכה למדינת שארית בסוף מלחמת העולם הראשונה, אחרי שאיבדה את רוב שטחיה.
*הרפובליקה הסוציאלית האיטלקית הייתה ממשלת בובות גרמנית בהובלת מוסוליני ושלטה בחלק קטן מאיטליה בין 1943–1945.
*טאיוואן היא מדינת שארית של הרפובליקה הסינית, שהתקיימה עד לניצחון המפלגה הקומוניסטית של סין במלחמת האזרחים הסינית ב-1949. מעמדה נתון במחלוקת עד היום.
*הרפובליקה הפדרלית של יוגוסלביה (1992–2003)/סרביה ומונטנגרו (2003–2006) הייתה מדינת שארית של יוגוסלביה אחרי שזו התפרקה.

== ראו גם == 
*ממשלה גולה
*ממשלת בובות

== הערות שוליים ==

קטגוריה:מדינות לשעבר
מודוס אופטטיבי

בדקדוק, מוֹדוּס אוֹפְּטַטִיבִי (באנגלית: Optative mood) הוא מודוס המתייחס להבעת משאלה.

==באנגלית==
באנגלית, המודוס האופטטיבי יכול להופיע בפעלים הכוללים מודוס מובנה:
<div class="mw-content-ltr">
* May you have a long life! (!מי ייתן ותחיה חיים ארוכים)
* Would that I were younger. (.הלוואי שהייתי צעיר יותר)
</div>

הצירוף "If only" עשוי להעיד אף הוא על שימוש במודוס אופטטיבי:
<div class="mw-content-ltr">
* If only I were rich! (!לו רק הייתי עשיר)
* I would sing if only I weren't tone deaf. (.הייתי שר לו רק לא הייתי חירש)
</div>

כך גם באשר לצירוף "Let's":
<div class="mw-content-ltr">
* Let's try it. (.הבה ננסה את זה)
* Let us pray. (.הבה נתפללה)
</div>

==בפרוטו-הודו-אירופית==
המודוס האופטטיבי מופיע בשפה המשוחזרת פרוטו-הודו-אירופית. כדי ליצור אותו יש לשנות את הפועל הקיים. בפעלים לא-תמטיים, המוספית באה בין השורש לכינוי הגוף והביאה להשמטת התנועה שאחרי כינוי הגוף בצורת היחיד: למשל, h₁ésmi* (הנני) לעומת h₁siéh₂m*. בפעלים תמטיים, המוספית באה בין תנועת העזר לכינוי הגוף וחייבה את שינוי תנועת העזר ל-o* בכל מקרה. בדומה לפעלים הלא-תמטיים, הושמטה אף התנועה שבאה אחרי כינוי הגוף: למשל, bʰéresi* (הוא לוקח) לעומת bʰéroih₂s*.

==ראו גם==
* חיווי
* תילוי

==הערות שוליים==

קטגוריה:בלשנות
קטגוריה:מורפולוגיה (בלשנות)
נשכן

תינוק לועס את [[סופי הג'ירפה]]
נשכן הוא צעצוע המיועד להקל על תופעות הלוואי של בקיעת שיניים. 

רוב הנשכנים המודרניים עשויים סיליקון. חומרים נפוצים אחרים הם עץ וגומי. חלק מהנשכנים מלאים בנוזל או בג'ל שניתן להקפיא או לקרר. נשכנים נבדלים ממוצצים בכך שהם מיועדים להניע פעולת לעיסה ולא יניקה. 

נשכנים מגיעים במגוון צורות. הם עשויים לסייע בהקלה על כאבי בקיעת שיניים ולעזור לשיניים חדשות לחדור לחניכיים, וכן להעסיק את התינוק במידת מה.

קטגוריה:צעצועי תינוקות
קטגוריה:שיניים
להב החרמש

להב החרמש (באנגלית: Arc of a scythe) היא סדרת ספרי מדע בדיוני לנוער מאת ניל שוסטרמן. הדמויות הראשיות בסדרה הן סיטרה טרנובה ורואן דמיש. הראשון בטרילוגיה, "חרמש", יצא לאור בשנת 2016, והאחרון בסדרה, "הצלצול" יצא בשנת 2019.

ספרי הסדרה מתרחשים בעולם מושלם, ללא רעב, ללא מחלות וללא סבל. האנושות גם הצליחה להכניע את המוות. העולם המאוחד והשליו נשלט על ידי בינה מלאכותית מיטיבה וכמעט כל יכולה, אשר שמה לעצמה סייגים ולכן אינה פוגעת באנשים לרעה. על מנת למנוע פיצוץ אוכלוסין נקבע כי גוף מיוחד יהיה אחראי על נטילת חייהם של אנשים, והחברים בו נקראים "חרמשים" (היות שבתרבות הפופולרית החרמש משמש כנשקו של מלאך המוות).

הסדרה היא טרילוגיית מתח אפלה אך אופטימית, העוסקת בטבע האדם, החיים והמוות, ובחירה חופשית. הסדרה מתאימה לבני נוער ויש לקרוא אותה על פי הסדר, החל מהספר הראשון, "חרמש".

בסוף שנת 2022 יצא ספר ספין אוף הנקרא "Gleanings" שטרם תורגם לעברית.

קטגוריה:סדרות ספרי מדע בדיוני